Liv Bjørk

Liv Bjørk opprinnelig Reiersen og gift/skilt Fauske og Kyvåg (født 1946) er en norsk tidligere håndballspiller fra Sande i Vestfold. Hun var målvakt, og har 126 kamper for Norges kvinnelandslag i håndball i perioden 1969 til 1982. 

Liv Reiersen, fra 1968 som Liv Fauske, var fram til 1968 aktiv i Strømm. Siden stod hun i mål for osloklubben SK Frigg i to sesonger til 1970. I perioden 1970-79 var hun aktiv i Glassverket, før hun avsluttet med fire sesonger, 1979-83, i Bækkelaget SK.

Fauske var med i Norges tropp til Håndball-VM i 1971, 1973, 1975 og 1982.

Hun ble i 2010 tildelt tildelt norsk håndballs høyeste utmerkelse; Håndballstatuetten.

Referanser 

Fødsler i 1946
Personer fra tidligere Sande kommune i Vestfold
Norske håndballspillere
Spillere i Håndball-VM 1971 for kvinner
Spillere i Håndball-VM 1973 for kvinner
Spillere i Håndball-VM 1975 for kvinner
Spillere i Håndball-VM 1982 for kvinner